  Виталий Пронин Сиён-юонъёс лэсьтӥсьёс В. Федорова, Н. Хвалева, В. Максимова, А. Третьякова, С. Худяков, Ф. Чиркова (производствоен кивалтӥсь) но А. Генчик.  Кез черкогуртын 2000-тӥ арын ужаны кутскиз нимаз ужбергатӥсь Н. Жилина. Солэсь «Агапыч» магазинзэ но, кафезэ но тодӥсьтэмез ӧвӧл ни, шуыны луоз. Отчы пырась калыкез шуныт мылкыдын пумитало, ческыт сюдо но лякытэн келяло. Тазьы ужан сярысь вис карытэк сюлмасько «Агапычлэн» кузёез Людмила Касимова но производстволэн кивалтӥсез  Фаина Чиркова.Фаина Владимировна сиён-юон пӧраны дышетскиз Свердловскысь профтехучилищеын, технолог луиз. Та удысын со 40 ар пала ужа ни. Кужымзэ, визьзэ жалятэк, егитъёсты ческыт  пӧраськыны дышетэ. Тыршемез-сюлмаськемез пусъемын уно наградаосын. Кафеын адямиос шумпотыса ортчытъяло вордӥськем нуналъёссэс, сюанъёссэс. Ветлӥсьёс пӧрасьёслы тау каро но ӟеч мылкыдын кошко.Наталья Жилиналэн магазинъёсыз, Кезын сяна, усьтэмын Чепца, Кулига черкогуртъёсын но Кузьмагуртын. Татысь но вуз карисьёс калыклэсь кулэяськонъёссэ умой быдэсъяло но пайдаё ужало.Геннадий Романов Туспуктӥз В. Беломорских  